شەفەق نیوز/ وەرپرسەێل ئەمنی، ئمڕوو پەنجشەممە، خەوەر دان لە پەیاکردن دوو تەرم یەکی لە شار هەولێر و ئەوەکە لە سلێمانی.
وەڕێوەبەرایەتی پۆلیس پارێزگای هەولێر لە بەیاننامەگەی ئمرووی وت: دۊیەشەو کەسیگ لە ناو ماشینەگەی لە مارکەی "کیا" بارهەڵگر مردیە لە نزیک بانزینخانەی "سیڤەر"لە جادەی کۆرنیش، هێزەێل وەرێوەبەرایەتیەگەمان رەسینەسە شۊین رووداوەگە، دەسکردنە وە لێکۆڵینەوە.
وتیش؛ لە ئەنجام پەێجوورەگە دەرچگە پیاوەگە ناوی "دڵشاد قەرەنی عەزیزی"یە تەمەنی 58 ساڵە، ئەرا پزشک دادوەری کلکریایە تا دیاری بەئد ک وە جەڵتە گیان لەدەس داگە.
لەلایەن تر هێزەێل ئاسایش تەرمیگ لە جادەی مەولەوی پەیاکردنە.
سەرچەوەیگ لە پۆلیس وت: تا ئیسە هووکار مردنەگەی دیار نییە لێکۆلینەوە ئەرای وازکریایە.
